Discussió:Kirguizstan

message: L'article diu "L'Islam va arribar el segle XII i es va imposar amb rapidesa al país", però Vincent Fournia declara que, malgrat que l'Islam ja hagués arribat abans, no fou fins el S. XIX que esdevingué la religió popular.--Daniel Diaz de Quijano (discussió) 16:12, 7 gen 2008 (CET)
A més, tal i com està, sembla que els kirguisos fossin simples descendents de mongols...--Daniel Diaz de Quijano (discussió) 16:12, 7 gen 2008 (CET)

message: Com que el DIEC ha incorporat com a nom del país Kirguizstan l'he afegit a l'entradeta. De moment encara no reanomenaria la pàgina per no haver de canviar també la resta de pàgines amb Kirguizistan al títol, considerant que encara hi ha prou referències importants (AVL i GEC) que l'usen. Sí que he tret de l'entradeta la forma que utilitzen a Vilaweb (Quirguisistan) per considerar que no és una referència en el camp lingüístic. Es pot tenir com a redirecció però en general aquests topònims de Vilaweb (Irac, Catar, Tatgiquistan, Usbequistan...) no els recollim als articles. --SMP​ ([ +] disc. xat) 18:30, 31 març 2021 (CEST)
replies: text: Amb la publicació del Nomenclàtor mundial, diria que ja sí que tenim motius de pes per reanomenar.—Leptictidium (digui) 21:04, 4 juny 2023 (CEST)
replies: text: :Demano la reversió de tots els reanomenaments que ha fet en  a «Kirguizstan» perquè no veig tal quantitat de referències de pes o la suficient autoritat per a fer-ho , i encara menys per donar prioritat a aquesta forma «nova». De moment, només faré el de l'article principal atès que és el més important. KajenCAT (disc.) 16:31, 17 juny 2023 (CEST)
replies: text: ::El Nomenclàtor mundial, com a publicació de l'IEC, té valor normatiu i, per tant, passa per sobre d'altres fonts que hi pugui haver. Evidentment que encara podem trobar a internet fonts que facin servir la forma antiga, i en trobarem durant molt de temps perquè ningú té una vareta màgica que actualitzi màgicament tots els webs d'Internet. Això no vol dir que l'ortografia obsoleta continuï sent vàlida. Dit això, endavant, reverteix el que et doni la gana. I aquí acaba la meva intervenció sobre aquest tema perquè hi ha usuaris amb els quals es fa molt difícil assumir bona fe. Salut.—Leptictidium (digui) 17:09, 17 juny 2023 (CEST)
replies: text: :::Respecte a les teves últimes frases, ho sento si hi ha hagut algun malentès, però bé ja va passar abans i sembla que continua. No és la meva intenció, així que la meva porta encara és oberta. KajenCAT (disc.) 17:33, 17 juny 2023 (CEST)
replies: text: ::::Hem topat diverses vegades, , però sempre val la pena intentar fer tabula rasa i tornar a encarrilar les interaccions. Som-hi, doncs.

text: ::::* Dius que no veus «referències de pes o la suficient autoritat» per reanomenar. El Nomenclàtor mundial, el DIEC i el DNV són, respectivament, el document normatiu en català en matèria de toponímia i els dos diccionaris normatius de la llengua catalana! Si això no ens sembla «referències de pes» o «suficient autoritat», podem tancar la paradeta.

text: ::::* Dius que la GEC encara manté l'ortografia antiga. Cert, de la mateixa manera que la GEC encara té articles que fan servir els diacrítics obsolets o l'ortografia prèvia a la reforma del 2016… Això no vol dir que aquestes formes continuïn sent correctes. Simplement vol dir que ni l'IEC, ni la GEC, ni ningú té una vareta màgica que actualitzi tots els webs en un obrir i tancar d'ulls. Fixa't, a més a més, que l'article de la GEC sobre el Kirguizstan fa una dècada i mitja que no s'actualitza, cosa que reforça la idea que l'ús de «Kirguizistan» per la GEC és més un problema de falta d'actualització que no pas una decisió filològica raonada.

text: ::::* Fixa't també que el GDLC, gestionat per la mateixa gent de la GEC, sí que fa servir «Kirguizstan». Per tant, de nou, sembla que és simplement una qüestió d'actualització i no una tria conscient d'una ortografia alternativa.

text: ::::* L'Optimot explica que «Kirguizistan» és una forma anterior, no una forma alternativa. I aquí mateix, l'IEC explica que és «Kirguizstan (i no Kirguizistan)», descartant que les dues ortografies puguin coexistir.

text: ::::* Per últim, el motiu del meu enfadament abans: l'SMP va obrir aquest meló fa dos anys i ningú no es va manifestar en contra de la nova ortografia. El 4 de juny vaig plantejar el reanomenament i, tampoc, res. Deu dies després, davant del silenci absolut, començo a reanomenar. I és aleshores, quan ja porto dos dies passant-me hores traslladant articles, movent categories manualment i supervisant totes les edicions del bot per evitar que modifiqui una cosa que no toca, que de sobte apareix l'oposició. Segurament he anat una mica passat de voltes en la meva resposta anterior, i te'n demano disculpes, però com pots entendre, a ningú no li agrada que hores de feina acabin a la paperera quan fins aleshores no hi havia hagut cap mena d'objecció.—Leptictidium (digui) 19:26, 17 juny 2023 (CEST)
replies: text: :::::Precisament m'he adonat d'aquesta discussió quan vas fer el reanomenament de diverses categories del Kirguizistan que havia creat jo i que, per tant, m'havia sortit les teves edicions a la meva llista de seguiment. De la mateixa manera que tu veus les teves «hores de feina acabin a la paperera», jo havia vist el mateix amb les meves hores, ja que el Kirguizistan (Kirguizstan, em costarà acostumar-me) és un país que l'hi he dedicat a la Viquipèdia; amb milers d'octets i uns quants articles i categories.

text: :::::Altrament, sí que veig que tens raó a què es deu en la falta d'actualització que no pas que no hi hagués unanimitat entre les diferents referències normatives de la llengua catalana i, per això, reverteixo les meves edicions. Salutacions, KajenCAT (disc.) 13:35, 19 juny 2023 (CEST)
replies: text: ::::::Bon dia, . Com a mostra de com de desactualitzats poden estar alguns articles de la GEC, mira aquesta curiositat que hi he trobat: «Individu d’un poble iranià, de raça turànida, que habita a les províncies septentrionals de l'Afganistan, des d'Herāt fins al Badakhšan (uns sis milions d'individus) i a l'actual República Socialista Soviètica del Tadjikistan»». Déu n'hi do, aquest article fa com a mínim trenta-dos anys que no l'actualitzen.—Leptictidium (digui) 09:51, 2 jul 2023 (CEST)
replies: text: :::::::Sí que és interessant, sí. M'imagino que deuen tenir el mateix problema d'articles obsolets que nosaltres, ja que ells també tenen alguns articles més actualitzats com el de Vladimir Vladimirovič Putin. KajenCAT (disc.) 17:11, 2 jul 2023 (CEST)
replies: text: ::::::::Gràcies  per la feinada de reanomenar tots els articles i categories amb el nom del Kirguizstan, ara que IEC, AVL i GEC tots opten per aquesta forma. No obstant això, intenta anar en compte fent substitucions automatitzades com aquesta en llocs on precisament es parla dels topònims, perquè queden frases sense sentit com aquesta de «El nom curt habitual en català és Kirguizstan (segons l'AVL i la GEC) o Kirguizstan (segons l'IEC)». --SMP​ ([ +] disc.) 22:13, 21 març 2024 (CET)
replies: text: :::::::::Sí, sí, totes les edicions del bot que puguin causar problemes en aquest sentit estan supervisades, però espero que em perdoneu que se'm coli algun error entre (literalment) desenes de milers d'edicions que el bot i jo hem hagut de fer per reanomenar aquest topònim i molts d'altres. Al cap i a la fi, soc humà. :-) —Leptictidium (digui) 22:20, 21 març 2024 (CET)
thread_title:  Noms